Картофови
Картофови (Solanaceae) е семейство покритосеменни растения, много от които са ядливи, а други — отровни, като някои имат както ядливи, така и токсични части. Латинското име на семейството идва от латинското Solanum (кучешко грозде). На български език име на семейството дава един от най-известните му представители — картофът. Семейството включва патладжан, домат, мандрагора, пипер, тютюн, беладона, татул и петуния. Семейство Картофови са типично етноботанически, т.е. широко използвани от хората. То е важен източник на храна, подправки и лекарства. Картофовите обаче често са богати на алкалоидни глюкозиди, които по токсичност за хора и животни могат да бъдат от слабо дразнещи до фатални в малки количества.

Цветовете обикновено са конични или фуниевидни с пет венчелистчета, обикновено срастнати. Листата са редуващи се, често с мъхната или лепкава повърхност. Картофовите растения дават плод, който е или месест семков плод, както при домата, или дехисцентна кутийка, както при татула. Семената обикновено са кръгли и плоски, с диаметър 2-4 mm. Тичинките са обикновено в брой, кратен на 4 (най-често 4 или 8). Яйчниците са разположени отдолу. Хипогинният гинеций е сложен, разположен наклонено по отношение на медианата.

Родове